الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله اللهم صل على عبدك ونبيك وحبيبك وحبيبنا محمد صلى الله عليه وسلم. في الاولين والاخرين والملأ الاعلى الى يوم الدين. ثم
اما بعد تخيل لو تخيلي معي. تخيل لو النبي عليه الصلاة والسلام ربنا احياه دلوقتي ومشي في الشوارع. لقى الناس جاية له يا رسول الله الحق يا رسول الله. في ايه؟ انت اتشتمت يا
رسول الله. الغرب شتموك يا حبيب الله. النبي عليه الصلاة والسلام مشي في الشوارع. لا مزاهرات وعربيات وشباب طالع. قال ايه ده! هو كل ده عشاني! قالوا له يا رسول الله ده ده عشان مصر كسبت في الدورة الافريقية. النبي لقى الوف مؤلفة مجموعة في الاستاد بتاع القاهرة. ايه ده! ده كل ده عشاني! قالوا له لأ يا رسول الله
ده عشان ماتش الاهلي والزمالك الليلة. الرسول عليه الصلاة والسلام لقى الجرايد مكتوب عليها الخائن. الخاين الخاين. ايه ده! ده ده اللي شتمني. قالوا له لأ يا رسول الله. ده ده حارس المرمى
بتاعنا لما ساب الفانلة الحمرا وخانها وسافر برة. النبي عليه الصلاة والسلام لقى تلاتة وعشرين مليون اس ام اس مبعوتين. قال دا طول مبعوثين لنصرتي. قالوا له لأ يا رسول الله
اه ده عشان الشاب المصري اللي في تصفيات ستار اكاديمي. شباب مصر باعتين يشجعوه. النبي عليه الصلاة والسلام لقى ناس جاية عليه يا رسول الله. انت اتشتمت رجالة وستات جامعة واولاد قال لهم ايه ده؟ انتم مين؟ انت مين؟ انا مسلمة يا رسول الله وفين حجابك؟ وانت مين؟ انا مسلم يا رسول الله. امال المساجد داهي كلها؟ الاذان ادن دلوقتي
انت ما كنتش فيها بتصلي ليه ؟ يا ترى يا جماعة هيبقى الجرح الاكبر في قلب رسول الله صلى الله عليه وسلم. هو اللي شتموه في الدنمارك واوروبا ولا احنا يا جماعة
ولا احنا الجرح الاكبر الشتيمة اللي اتشتمت للنبي عليه الصلاة والسلام في صحف فرنسا ولا النوادي والجماعات بتاعة المسلمين يا ترى يا جماعة يا ترى تخيل معي لو النبي ربنا احياه بس احياه ليلة خميس. ايه؟ ليلة خميس لأ كله الا ليلة خميس. انا حاسس ان فيه شباب اللي فاهم انا بقول ايه قلبه هيقف دلوقتي وهيرتجف لأ كله الا ده
النبي عليه الصلاة والسلام ما يشوفناش واحنا في الحالة دي ما يشوفش امته وهي وصلت للدرجة دي. ليلة الخميس. الليلة للي عايز يعرف امة محمد ليه بعد ما كانوا خلفاء الارض
امة محمد ليه بعد ما كانت اعظم امة في العالم كله؟ ليه امة محمد وصلت للي وصلت له ده؟ ليه ضاعت العراق وفلسطين ينزل ليلة الخميس وهو يعرف. السبب ايه؟ ليلة
شباب مربطين مع بعض ومأجرين استاد عشان ينزلوا يلعبوا كورة. وشباب مربطين السهرة في النادي وشباب مربطين السهرة. في المصيف على البلاج. وشباب مربط مع اللي وبتحبوا سهرة على الكورنيش. وشباب مركب طقم صوت بتمان تلاف جنيه في عربيته. عشان ليلة الخميس مخصوص ويلف بالشوارع بها. وشباب مربى السهر على القهاوي ليلة
الخميس يا جماعة. تخيل النبي لو نزل وزهوله عليه الصلاة والسلام. وحرقة قلب النبي عليه الصلاة والسلام. مين دول ؟ دول احفاد الصحابة ازاي ؟ دول اللي انا عشت عشانهم ازاي ؟ النبي زهل. بهت عليه الصلاة والسلام. قال انا لازم اشوف حد اروح لحد بيته اشوف. اشوف هو مين دول ؟ ودول وصلوا كده ازاي ؟ النبي عليه الصلاة والسلام اختار
راح لبيت كان هو البيت بتاعك او البيت بتاعك. الوقت اهو النبي عليه الصلاة والسلام راح على البيت بتاعك وبيخبط في اللحزة ديت كنا ليلة خميس بقى وانت قاعدة ماسكة في ايد قلم الروج وفي ايد ازازة البرفان. وانت قاعد في ايد المكالمة العاطفة اللي بتتكلم فيها. وقاعد بتشيت على النت وفي نفس الوقت فيه كليب على الدش شغال
والنبي خبط الجرس خبط خبط. جريتي جريت. بتبص بالعين السحرية لقيت واحد وشه بيبخ نور ووشه مليان نور. عليه الصلاة والسلام. انت مين ؟ انا رسول الله اه. حبيب الله. حبيب قلبي يا رسول الله. انت جاي تزورني يا رسول الله. كنت هتموت من الفرح. كنت هتتجنني من الفرح. جاي تمد ايدك تفتح الباب. ايه ده! يا نهار ابيض
ازاي والمكالمة اللي انا بكلمها والشات اللي انا فاتحه والموقع اللي انا فاتحه رميت التليفون وجريت بسرعة توطي الكليب وتقفل الكليب التليفزيون علي اكتر قمت فين الفيشة بتاعة الكمبيوتر وبتاعة التليفزيون كلها مرة واحدة. جريت تفتح الباب وانت بتجري تفتحي الباب. ايه ده! الله! هاقابل النبي بشعري كده ازاي! شعري ده لسة
موزمبليه ده لسة طالع من الخلاط. ده انت هتبقي موزمبيليه لو ما فقدتيش والله. طب اعمل ايه؟ طب جريت تدوري على طرحة ما فيش غير الطرحة الاسبانيش. طب اعمل ايه؟ ما لقيتيه فين
اخر لقيتي ايشارب ينفع انك تلبسي قدام النبي عليه الصلاة والسلام. جاية تجري بتفتحي الباب بيروح فرحة وبلهفة. البنطلون اللي انا لابساه. جريت تدوري على اي عباية اي عباية في الاخر لقيت عباية الصلاة بتاعة والدتك. في النهاية انت بتجري تفتح للنبي. افتكرت الصور اللي في اوضتك. لو النبي قال لي ادخل اوضتك اعمل ايه؟ جريت على الاوضة بسرعة
بتشيل الصور لاول مرة تبص مين دول؟ مين اللي انا معلق صورتهم دول؟ وانت بتشيل صورة وقعت على المكتب لقيت شرايط اغاني اجنبي وعربي. مين الاغاني الاجنبي ده انا مش عارف معناها اصلا. انا باسمعها ازاي. طب اعمل ايه؟ طب اتخلص منها ازاي؟ شلت كله في صندوق الزبالة. مكانه الطبيعي. وجريت بسرعة عشان تفتح الباب للنبي. وانت بتجري
افتح الباب للنبي المكياج الميك اب اللي انا بقى لي ساعتين قاعد اعمله. طب امسحه اما اجري بسرعة اغسل وشي. وانت بتجري تفتح للنبي وبتقفل زراير القميص وبتشد السلسلة من رقبتك
وانت اخيرا بتجري تفتحي للنبي بعد ما شلت والباب قعد يخبط كل شوية يخبط كل شوية. يخبط النبي عليه الصلاة والسلام خبط عليكم لغاية دلوقتي تلات مرات. بتوع السنة يا شباب
النبي عليه الصلاة والسلام. بتجري افتكرت يا نهار ابيض! البرفان اللي انا حطيته! ده انا لازم ادخل استحم عشان يبقى الحمد لله ما كنتش لسة حطيته كانت لسه زي لسه في ايدي. طب الصورة اللي في الشنطة لو النبي سألني صورة مين دي جريت بسرعة ترميها في الزبالة. ترمي مين في الزبالة؟ جريتي تفتحي جريت تفتح فتحته ما لقيتوش
حد النبي فين ؟ بتجري بتبص من السلم بجنون يا رسول الله؟ انما لسة بينزل اهو. يا حبيب الله، عليك الصلاة والسلام، انا فتحت يا رسول الله. انا مشتاق لك اوي يا حبيب الله
هو انا فتحت يا نبي الله؟ النبي طلع عليه الصلاة والسلام ودخل وقعد اول ما النبي قعد ايه ده! يا نهار ابيض! ريحة السجاير! نسيت اطفي السجارة! دي حاجة تتنسي! تتنسي! وفي نفس الوقت لقيت المحمول بيرن
اول مرة تحس ان قلبك وقف من رنة المحمول. دي رنة محمول مسلم ديت. وبعد كده بتبص في الرقم ياه! هو ده وقته ده وقته ان الرقم ده ييجي دلوقتي قلبك كان هيقف. قلبك كان هيقف. تلغي. يتصل تاني. تلغي يتصل تاني تلغي يتصل على البيت. وبعدين النبي عليه الصلاة والسلام قاعد ساكت. عليه الصلاة والسلام
وبعد كده النبي بص للي في جيبك كده وجيبك منفوخ وقال هات لي المصحف اللي في جيبك ده هو قلت له يا رسول الله يا حبيب الله ده مش اقف يا رسول الله. ده علبة سجاير يا رسول الله. ده علبة تدخين يا رسول الله. هتقول لي النبي عليه الصلاة والسلام ايه بعدها الادان ادن. الادان ادن
هتنزل تصلي انت كل مرة بتنزل تصلي ولا هتنافق ؟ ولو قلت ما انتاش نازل تصلي هتقدر هتكدب على النبي عليه الصلاة والسلام ازاي ؟ ولو هتعمل ايه ؟ موقف رهيب. عارفين ساعتها
النبي هيعمل ايه؟ عارفة ساعتها النبي عليه يعمل ايه؟ النبي مش هيزعق لك. مش هيغضب مش هيسيبك ويمشي. انما هيحضنك وهيبكي وهيبقى عينيه زي الدم من كتر الدموع فيقول لك ده انا اللي ضيعت عمري عشانك. ده انا اللي ده انا عليه الصلاة والسلام. ده انا استغفر الله العظيم. ده انا اللي انفقت عمري عشانك. ده انا اللي اجتهدت عمري
ليل نهار عشان انت تطلع مسلم. انا ده انت ده انت اللي عشت حياتي عشان انقزك من النار. ازاي؟ طب اشفع لكم عند ربنا ازاي؟ اشفع لكم لما تجولي عند الحوض عند ربنا ازاي
اعمل لكم ايه ؟ هاقول لكم ايه ؟ اعمل لكم ايه يوميها. تخيلوا النبي عليه الصلاة والسلام هيبقى قلبه ساعتها شكله ايه يا جماعة تخيلي ان ده مش النبي. تخيلي ان ده ملك الموت. ملك الموت؟ اه مش هيقف يستنى على الباب. ملك الموت مش هتلحق انك تغير الواقع بتاعك قبل ما يدخل. ملك الموت مش هتلحقي انك تتضايق
من المنكرات اللي في حياتك قبل ما يدخل. مستعدة الليلة تنزلي تحت التراب. الليلة؟ اه تتحاسبي. مستعد الليلة تتحاسب؟ مستعد ليلة تقف بين ايدين ربنا وتتحاسب على كل حاجة عملتها
مستعد انك انت تقبض روحك ليلة خميس لأ. كله الا الليلة دي ما اقدرش. ما اقدرش الليلة دي. هنفوق امتى يا شباب؟ مطمنين ليه؟ مطمنين ليه؟ احنا ايه اللي يا جماعة مطمنين ليه ؟ ده لو طالب قنا دلوقتي وقلنا له انت عندك امتحان سانوية عامة بكرة القلب هيقف. هيجي له سكتة قلبية. ده فيه لعيب في الملعب شفته بعيني على
الحكم ادى له كارت احمر اللي عيل جا له سكتة قلبية وقع مات فيها. مات امال احنا مطمنين ليه؟ مطمنين ليه يا جماعة؟ مطمنين ليه؟ ده انت لو داخل امتحان بيتوقف علينا
نجاحك في الترمة او سقوطك ما بتنامش طول الليل. ولو امتحان يتوقف عليه انك تعدي السنة اللي بعدها او تقع. وتسقط سنة بتبقى مرعوب وقلبك هيقف. ولو امتحان باكال اليوم
او ماجستير او دكتوراة بتبقى ما نتاش خلاص شعر راسك واقف. طب لو امتحان يتوقف عليه مصيرك انت مستعد له ولا لأ ؟ انت مستعد يا لملك الموت دلوقتي ولا لأ ؟ انت مستعد للزيارة
الليلة ولا لأ ؟ مستعدين ولا لأ يا شباب؟ يا جماعة ده لو الواحد بياكل اكلة لحوم وفواكه وفراخ وما عهوش فلوس يجيب اللي بعدها بيبقى قاعد قلقان. انتم مش قلقانين من جوع خمسين الف سنة يوم القيامة ازاي! يا شباب ده الواحد لو قاعد في السحور بياكل لقمة ويشرب بق ماية ياكل
لقمة ويشرب جركن ماية من كتر رعبه من عطش اتناشر ساعة او اربعتاشر ساعة. اومال عطش خمسين الف سنة ما عملناش حسابه ازاي؟ ده يقول لك الفاطن اللي بيأمن استقبل ولادهم وهم لسة عيال. يا جماعة احنا عايزين نفوق. يا شباب احنا عايزين ننتبه. مطمنين ليه وربنا وصف القيامة في القرآن باوصاف تخلع القلب؟ يوم ترجف الارض
جبال يوم تبدل الارض غير الارض والسماوات وبرزوا لله. الواحد القهار. يوم نبطش البطشة الكبرى انا منتقمون. يوم ترونها تذهل كل مرضعة عما ارضعت. يوم يعض الظالم على يديه يقول يا ليتني اتخذته. مع الرسول سبيلا. يوم
يوم ينفخ في الصور ففزع من في السماوات ومن. في الارض يوم تبيض وجوه وتسود وجوه. كلها اوصاف تخلع القلب. ازاي قلبنا ما بيخافش؟ ازاي يا جماعة ازاي يا شباب؟ مطمنين ليه ؟ ورسول الله صلى الله عليه وسلم بيقول لولا الا تدافنوا لدعوت الله ان يسمعكم من عذاب القبر
تدفنوا يعني لو كون ربنا سمعنا عذاب القبر ما كانش حد لا رضى يتدفن ولا دفن حد من حبايبه. تخيلوا يا جماعة اتفرجت لسة امبارح على فيلمين على النت محطوطين جنب بعض على احد المواقع يخلعوا القلب لمغني عربي مسلم. الفيلم الاولاني منزره وهو ماسك العود قاعد على المسرح بيعزف وبيغني
قام واقع من طوله كل الدنيا اتقلبت مات. مات وهو بيغني. المنزر التاني والله العظيم يا شباب والله العظيم. الفيلم التاني تصوير لقبره بعد ما منزر يشق القلب ويشرخه. القبر جايبه لك في الاول. القبر ثقوب ثقوب ثقوب وعندي راس ثقوب. وبعد كده المنزر المرعب
تعابين طالعة وداخلة من الثقوب داهي. منزر عمرنا ما شفناه في حياتنا. منزر عمرنا ما شفناه على الاطلاق في حياتنا. التعابين مالية القبر. التعابين صحراء في كل حتة في القبر
الراس وعند الجسم وعند الرجلين ومنظر تعابين ضخم تعابين ضخمة بحق وحقيقي سبحان الله العظيم. الفيلمين تحت بعض في نفس الموقع. يا جماعة مطمنين ليه؟ مطمنين وربنا سبحانه وتعالى بيقول قل ان الموت الذي تفرون منه فانه ملاقيكم. تخيل منظر مضحك. واحد بيجري وفي واحد بيجري وراه وبيجري
وبيجري ويهرب من بيت لبيته من سطح لسطح واحد يجري. قعد يهرب باي طريقة. واما بدأ يحس ان هو خلاص هرب. بيبص وراه الحمد لله مش وراه لقى في وشه
فانه ملاقيكم. مطمنين ليه ؟ مطمنين ليه لرسول الله صلى الله عليه وسلم بيقول لو تعلمون ما اعلم. لو تعلمين ما يعلم لو لما يعلم لو تعلمون ما اعلم لو تعرفوا اه لو تعرف اه لو انت بتعصي ربنا شفت عرض حي للنساء في النار وهم اكثر اهل النار
اه لو انت بتعصي ربنا شفت اوبن شوه لجهنم. فيها المعاصي فيها عقاب المعاصي اللي انت عايز تعملها دهي. اه يا جماعة لو تعلمون ما اعلم. لضحكتم قليل ما كنت كل ما
تفتكر الاخرة تسكت على طول. ولبكيتم كثيرا. كل ما تفتكر يعني ايه مت تبكي. كل ما تفتكر يعني ايه قبر تبكي. كل ما تفتكر يعني ايه نار تبكي. كل ما تفتكر يعني ايه
الجنة بتروح من ايديك تبكي. كل ما كل حاجة بتفكرك بالاخرة. شوية ماية تسرق فيهم. تفتكر يتجرعه ولا يكاد يصيغه. لقمة تقف في زورك تفتكر قول الله سبحانه وتعالى وطعاما ذا غصة وعذابا اليما. لضحكتم قليلا. ولبكيتم كثيرا. وما تلذذتم بالنساء عن النساء على الفرش. كان كل
ودوا واحد مننا ولخرجتم الى الصعدات تجأرون الى الله. نشأر ونقول يا رب ارحمنا يا رب. مطمنين ليه يا شباب؟ لما الواحد بيشوف شلة قهوة. شلة شباب قاعدين على قهوة
يبصوا للدش ويعاكسوا دي ويشربوا دخان ويشربوا. سبحان وبيضحكوا اكبر جريمة في اللي هم بيعملوه انهم بيضحكوا. لان هو مطمن. انت زنوبك اتغفرت؟ اللي انت عملتيه قبل كده تبت منه ضمنت ان ربنا قبلك. ضمنت ان ربنا قبل توبتك. مطمنين ليه؟ متطمنين ليه؟ هو كرة قوم لوط يا جماعة ربنا اهلكها. بسبب كفرهم ولا بسبب
فعل اهل لوط ساب الاتنين. يبقى زي ما الكفر بيهلك المعصية بتهلك. يعني المعاصي ممكن تودي في داهية. احنا متطمنين ليه يا شباب؟ ده سعد بن معاز رضي الله عنه. اللي عرش الرحمن
اهتزل موته. اللي الملايكة تنزلت تشيعه. اللي اللي سعد ابن معاز ضيق عليه قبره واخذته ضمة القبر. احنا مطمنين ليه يا شباب امتحان بترعبنا. طب كلمة امتحان القبر ما بترعبناش ليه؟ كلمة سرطان بتموتنا. طب الم الم الموت ما بيموتناش ليه؟ كلمة سجن بتخوفنا. طب حبسة القبر ما
ما تخوفناش ليه ؟ تخيل الطالب بتاع الطب ليلة الامتحان ما بيزاكرش مطمن ليه يا ابني؟ طب يا ابني لو نجحت في التحرير هتعمل ايه في الشفوي؟ ولو عديت بالشفوي هتعمل ايه يا ابني في العملي؟ هتعمل ايه ؟ احنا مطمنين
ليه يا شباب لازم نفوق يا شباب؟ لازم نفوق الف مرة افكر مين اللي هيقبض روحك. ملايكة بيض الوجوه كأن وجوههم الشمس ولا ملايكة سود الوجوه والعياذ بالله معهم كفن من اكفان جهنم. مين اللي هيقبض روحك؟ ملايكة هتقول اخرجوا انفسكم. ولا ملايكة هتقول ابشروا بالجنة. لازم تفكر الف مرة. يا جماعة لازم نفكر
الف مرة لازم نفكر مليون مرة هنعمل ايه في اخرتنا ومتطمنين ليه ؟ ليلة خميس. ليلة الخميس وليلة الاربع وليلة التلات وليالي ليالينا يا جماعة. ليالينا اللي في معصية الله سبحانه وتعالى بتضيع وامرنا اللي في معصية الله بتضيع. هنفوق امتى يا شباب؟ هنفوق امتى وهننتبه امتى؟ لو رسول الله صلى الله عليه وسلم دخل
عليك في حياتك هيعترض على ايه ؟ ولو دخل عليك في حياتك هيشوف ايه ، وهيحبك ولا هيكرهك ولا لو لو رآك رسول الله لاحبك الكلمة اللي ابن مسعود قالها لاحد التابعين. ربيع بن خثيم لو قال له قال له لو رآك رسول الله صلى الله عليه وسلم لاحبك. انت لو شافك هيحبك
انت لو شافك هيحبك. احنا لو شافنا هيحبنا حبيب الله يا جماعة. تخيلوا النبي بقى زار بيت بس بيت تاني. بيت اخ ملتزم. بيت اخت ملتزمة. بيخبط انت كنت بتعدلي النقاب بتاعك اللي انت هتلبسيه ان شاء الله. تعديل النقاب بتاعك اصلك نازلة حلقة تجويد وبعد كده طالعة على الدرس. وبتجري تفتحي وانت كنت يا دوبك بتحط العطر وبتعطل
وبتعطر شعرك وبتعطر هدومك وبتحط السواك في جيبك وبتحط مصحفك في ايدك وبتجري عشان وراك درس. وراك درس نازل تحضره في الجامع بقية ايمان. تخاف النبي عليه الصلاة والسلام دخل البيت لقى المصحف محطوط ومفتوح على اخر صفحة كنت انت واقف بتقرأ فيها. انا اعرف اخ واخت سبحانه يا جماعة لو الزوج والزوجة ليلة الخميس دهمت
قعدوا مع بعض ليلة وقالوا احنا الليلة ديت هنقعد مع بعض. نتابع حفزنا في كتاب الله. نصلي ركعتين قيام ليل مع بعض. يا جماعة ليلة الخميس. ليلة الخميس بيحصل فيها ايه
النكسة بتاعة الامة. شباب الامة بيعملوا فيها ايه؟ احوال شبابنا ايه؟ لو النبي دخل علينا وجه لامتنا هيقول لنا ايه وهيعمل معنا ايه. ولو ملك الموت دخل علينا قال رسول الله صلى الله عليه وسلم في صحيح مسلم عبادة في الهرج كهجرة الي. عبادة في الهرج كهجرة الى رسول
صلى الله عليه وسلم. الهرج زي ليلة الخميس كده. يعني الليلة دي لا يمكن نشارك الناس في معاصيهم ابدا. ابدا. يعني الليلة ديت لازم زي ما هم بيرسوا فيها والهرج فيها. لازم احنا نعبد ربنا يا شباب. ليلة الخميس دي المفروض دي تكون ليلة قيام لليل. لان الناس بتعصي ربنا احنا نطيعه. ليلة الخميس ديت اللي جاي بعدها فجر
الجمعة افضل صلاة في الاسبوع. ليلة الخميس اعرف اخ بيبعت رسايل لعشرات لعشرات من الشباب ليلة الخميس. يعرفهم بكرة خطبة الجمعة في مين في المسجد ده والمسجد والمسجد ده سبحان الله! ليلة الخميس دي ليلة دعوة الى الله! ننقز الشباب من الواقع! ابليس يشتغل واحنا ننام! ابليس يشتغل واحنا نموت! ازاي يا جماعة! ده الشباب بيقول لك
الخميس عيد ميلاد ابليس. عايزين ليلة الخميس ليلة الكبسة على نفس ابليس. ليلة الصفا على وجه ابليس. ليلة الخميس دي ليلة دعوة الى الله ليلة انقاز ليلة منكر. ليه للدعوة للشباب ونشر للخير والهداية؟ ليلة انك تحط في العربية بتاعتك ميت سي دي وخمسين شريط كاسيت وانت ماشي بالعربية بتاعتك كل ما تلاقي
شاب مشغل العربية بتاعته اغاني تحدف له سي دي هدية بس تقول له اه انا قدام ربنا اتشجله. او شريط كاست هدية. ليلة الخميس دي ليلة شحن اسبوعي. شحن انك تقعد تسمع
اللي اتقالت الاسبوع ده. تقعد تسمع شريط تحضري درس. تقعد حلقة تجويد تقعد مع صحبة ايمانية وسهرة ايمانية. تشحنوا فيها الايمان في قلوبكم. انما اللي بيحصل ده يا جماعة ما ينفعش يا جماعة
ما ينفعش. لو النبي زارنا الوقتي هيقول لنا ايه ؟ لو النبي قلبه هيتحرق علينا عليه الصلاة والسلام قد ايه ؟ لو النبي نزل شاف الشباب في الخبرة الرمضانية. قعد
من بعد العشاء لغاية الفجر قاعدين على الشيشة وقاعدين على الغنا وقاعدين على المعازف وقاعدين على الرقص هيقول ايه؟ لو النبي جه لقى الناس بدل ما هي بعد العصر قاعدة في الجواب
بعد العصر قاعدين في الدورات الرمضانية هقول ايه؟ لو النبي جه وشاف العشرين مسلسل اللي اتصرف عليهم خمسمية مليون جنيه. هيقول ايه؟ عليه الصلاة والسلام. لو النبي قال ده يا جماعة
هيقول ايه؟ الجرح اللي في قلبه حقيقة هيبقى ايه؟ الجرح اللي في قلب رسول الله صلى الله عليه وسلم هيبقى ايه؟ هيبقى اللي شتموه برة هيبقى اللي هانوه برة عليه الصلاة والسلام وكرامة النبي فوق كل
ولا هيبقى احنا ومعاصينا وذنوبنا وتبرجك ومكياجك وبرفانك والنهدي والقهوة والنوادي بتاعتنا والشوارع والكورنيش والبلاجات والجماعات والوقفات والعلاقات والجواز الحرفي. وعبدة الشيطان النبي عليه الصلاة والسلام لو جه هنعمل ايه يا شباب؟ عايزين وقفة مع نفسنا. عايزين وقفة مع نفسنا يا شباب عايزين جرس انزار
جرس تنبيه عايزين نفوق. احنا الوقتي في اخر فقرة في الدرس. احنا الوقتي يا جماعة في فقرة التوصية الفقرات العملية هنعمل ايه؟ على فين يا شباب؟ على فين؟ على تغيير حياتنا كلها. على فين يا شباب؟ على ان انا اروح انا النهاردة هدخل دولابي
وهدخل بيتي واشوف محمولي واشوف اوضتي واشوف كل حاجة في حياتي وانزل لعربيتي. اي حاجة لو النبي عليه الصلاة والسلام جه مش هيرضى عنها اغيرها دلوقتي. على طول لان الكلام ده كله انا هاخده وانا رايح له على الحوض. قبل ان تلقى رسول الله على الحوض. رسول الله قبل ما يموت عليه الصلاة والسلام بساعات. نزل وعصى براسه وقعد
المنبر ولم الصحابة وقال لهم اصبروا. اصبروا حتى تلقوني على الحوض يا شباب. اصبروا حتى تلقي رسول الله على الحوض. وكل معصية في حياتك. رسول الله لا ترضاها هتتحمل على رقبتك وانت رايح وانت رايحة تقابلوا رسول الله على الحوض. وممكن يقول لكم سحقا سحقا. كل حاجة الرسول ممكن يقول لك بسببها سحقا سحقا على الحوض
وانت هتموت من العطش وهتموت من الشوق ليه ؟ قل لها انت من دلوقتي سحقا سحقا. كل حاجة في حياتك الرسول عليه الصلاة والسلام ممكن يقول لك بسببها على الحوض. سحقا سحقا
قولي لها انت من دلوقتي سحقا سحقا. عايزين نفوق يا شباب. عايزين ننتبه يا جماعة. لما نقابل رسول الله على الحوض هنعمل ايه؟ لما نقابل حبيب الله على الحوض هنروح وسط مين؟ وانت رايح
على حوض رسول الله صلى الله عليه وسلم وبتجري على الحوض. وتلاقي واحد جاي من وراك نحري دون نحرك يا رسول الله. ده مين ده؟ ده مين؟ ده سيدنا ابو طالب
اللي فدى النبي برقبته في غزوة احد. طب انا هروح وسطه فين؟ وتلاقي واحد جاي بيجري تركت لهم الله ورسوله. يا رسول ده مين ده ابو بكر الصديق اللي ضحى بكل حاجة
حاجة عشان نصرة النبي. عليه الصلاة والسلام. وتلاقي واحد تاني قايم وكله دم وبيقول لا عذر لكم عند الله. ان خلص الى رسول الله وفيكم عين تطرق مين ده ؟ ده مين ؟ ده سعد ابن ربيع الانصاري. وهو بيعتبر ان الخيانة ان احنا نتخلى عن نصرة رسول الله في غزوة احد. وتلاقي واحد تاني جاي متقطع حتت ده مين ده مصعب ابن
عبيط اللي اتقطع وهو ماسك الراية وبيدافع عن رسول الله في غزوة احد. وتلاقي واحدة تانية بتقول كل مصيبة بعدك جلل يا رسول الله. ده مين ده ده المرأة اللي ابوها وابنها واخوها ماتوا في غزوة احد ولما شافت النبي سليم قالت له بس. المهم اني اطمنت عليك كل مصيبة بعدك جلل يا رسول الله
هتلاقوا الوف يا جماعة. هتلاقوا ناس حب النبي اترجم في حياتها ترجمة عملية وضحت بكل حاجة في حياتها. عشان رسول الله صلى الله عليه وسلم هنفوق امتى يا شباب؟ هنفوق
امتى ؟ ليلة الخميس العار لما ربنا بيطلع سبحانه وتعالى علينا ليلة الخميس يا ترى بيغضب على الام قد ايه ؟ يا ترى بينظر للامة نظرة غضب ولا نظرة رحمة
يا ترى يا جماعة لو فضلنا كده هنروح على فين؟ على فين يا شباب؟ على فين؟ رايحين ومودين الامة كلها وراكم على فين؟ انتم القاطرة الاولى في قطار الامة اللي شادد
الامة كلها. واخدين الامة كلها على فين ؟ واخدين الامة على الجنة ولا على النار. هتقودوا امة محمد على فين ؟ شباب الصحابة فتحوا العالم وغيروا العالم. انتم بتعملوا ايه
انا عايزكم تبقوا طاقة. عايز كل يوم في حياتكم يبقى انجاز. يبقى طاعة جديدة من طاعة لطاعة من نور لنور. على فين يا شباب؟ هننطلق الى الله هنعرف ربنا سبحانه وتعالى انا الليلة كلمتكم عنه لو زارنا رسول الله هنعمل ايه ؟ عشان كده باكد عليك بالله عليك اقسمت عليك بالله قوموا الوقت كل حاجة في
ده في دولابنا في قلوبنا في في كل في كمبيوترنا في محمولنا في دشنا في قنواتنا في لبسنا في كتبنا في مكتبتنا في افكارنا في صحابنا في زيارتنا في مشاورنا في كل حاجة. اي حاجة من دين النبي لو جه مش هيرضى عنها. عليه الصلاة والسلام شيلوها من الوقتي قبل ما تندموا يوم القيامة
قبل ما تندموا على الحوت لما ييجي الصحابة ان كل حاجة ما ترضيش النبي شالوها. اللي رايحين للنبي شايلين حسنات ورا حسنات. وانت واقف مكسوف. رحوا السدر ازاي ؟ هادخل على
مع دول ازاي ؟ هادخل على النبي من الحاجات اللي شايلها على رقبتي دي ازاي ؟ مكسوف منك يا رسول الله. خجلان منك يا رسول الله. خجلانة منك يا رسول الله. ده
يا جماعة ان العصاة يوم القيامة لما بييجوا على حوض رسول الله عليه الصلاة والسلام بيسقط لحم وشهم من الخجل من الخجل من كتر الخجل من رسول الله ازاي ؟ يا شباب الوقت النوادي هرج. الوقت الدنيا هرج. الوقت بلاد المسلمين كلها بقت هرج. عبادة في الهرج في صحيح مسلم
عبادة في الهرج اللي احنا فيه دهو عبادة في المعاصي اللي احنا فيها دهي عبادة في الوقت اللي كل صحابك واصحابك بيعصوا ربنا فيه كهجرة اليه ايها المهاجرون الى الله هتبقي مهاجرة
الى الله ولا لأ ؟ هتبقى مهاجر الى الله ولا لأ ؟ هتبقى زي زي ام كلثوم بنت عقبة ابن ابي معيط ولا لأ ؟ هتبقى زي سلمان الفارسي ولا لأ ؟ هتبقي زي ام سلمة وهتبقى زي ام سلمة ولا لأ
تبقى زي صهيب الرومي وانت رايح للنبي عليه الصلاة والسلام وهو بيقول لك ربح البيع ربح البيع يا احمد ربح البيع يا محمد ربح البيع يا مريم يا فاطمة يا ابراهيم يا فلان
فلان يا فلان ربح البيع يا شباب. ربح البيع يا شباب. ربح البيع يا شباب. النبي على الحوض وهو بيستقبلنا وبيضمنا بيقول لنا ربح البيع يا شباب بنقول له احنا سبنا كل حاجة يا رسول الله عشانك. غادرنا الناس احوج ما كنا اليهم. زي ما المؤمنين بيقولوا يوم القيامة سبنا كل حاجة. غادرنا كل حاجة يا رسول الله. سبنا
كل حاجة عشانك زي ما صايب وساب كل حاجة عشان يهاجر لك في المدينة. والنبي بيقول ربح البيع يا شباب. ربح البيع. ربح البيع يا اختي. ربح البيع يا اخي في الله
هندخل في الصفقة الرابحة ولا لا؟ هندخل في الصفقة الرابحة ولا لا؟ ليلة الخميس ليلة الهرج. ليلة الخميس ليلة المهاجرين الى الله. ما نشاركش نشحن نتعبد نقوم الليل نستنى خطبة الجمعة اللي بعدها. عشان ان شاء الله تبقى حياتنا كلها طاعة وايمان. نغير الواقع. نعمل ليلة خميس كلها طاعة
كلها دعوة. كلها انطلاق كلها تغيير كلها ايمان. يلا يا شباب الحماس يا شباب. يلا يا شباب الدين يا شباب. يلا يا شباب فعلوا حب ربنا اللي في قلوبكم والخوف من
ربنا اللي في قلوبكم. وحب الملك والشوق له اللي في قلوبكم المواقف عملية. حب ربنا خرجوه في شكل تغيير للدنيا كلها. ان الدنيا كلها تعرف ربنا وتب لربنا سبحانه وتعالى وليلة الخميس تبقى صفعة على وجه ابليس. اللهم تب علينا اللهم اصلح احوالنا. اللهم
اصلح احوال امة حبيبك. اللهم تقبل منا صيامنا. وقيامنا. اللهم تقبل منا توبتنا. اللهم انا نعوذ بك ان نرد بعد ان تبنا اليك اللهم تقبلنا واقبلنا واجمعنا مع حبيبك محمد صلى الله عليه وسلم في الفردوس الاعلى. اللهم اجمعنا معه على حوضه الكريم
في ظل عرشك. اللهم انا نشهدك انا نحبه ونحبك. اللهم انا نشهدك انا عبدناك حبا فيك وشوقا اليك ورغبا فاقبل وتقبلنا يا رب العالمين. اقول قولي هذا واستغفر الله لي ولكم. سبحانك اللهم وبحمدك. اشهد ان لا اله الا انت
استغفرك واتوب اليك وجزاكم الله خيرا